GOSWAMY1
భారత్‌ మహిళా క్రికెటర్‌ గోస్వామి నాకు స్ఫూర్తి: పాక్‌ క్రికెటర్‌ ఇంతియాజ్‌
టాంటాన్‌: మహిళల వన్డే ప్రపంచకప్‌లో భాగంగా గత ఆదివారం పాకిస్తాన్‌పై భారత జట్టు ఘన విజయం సాధించింది. మ్యాచ్‌ అనంతరం సామాజిక మాధ్యమాల్లో దాయాది పాక్‌పై సందేశాలు, వ్యాఖ్యలు వెల్లువెత్తాయి.
కానీ, భారత్‌-పాక్‌ ఆటగాళ్లు మాత్రం ఇవేమి పట్టించుకో కుండా ఎంతో క్రీడా స్పూర్తితో మెలిగారు. ఛాంపియన్స్‌ ట్రోఫీఫైనల్‌ అనంతరం కూడా భారత్‌-పాక్‌ ఆటగాళ్ల మధ్య ఇలాంటి సందర్భాలే చోటు చేసుకున్నాయి. తాజాగా ప్రపంచ కప్‌లో భారత్‌-పాక్‌ మ్యాచ్‌ అనంతరం పాకిస్తాన్‌ క్రీడాకారిణి ఇంతియాజ్‌, భారత క్రీడాకారిణి జులన్‌ గోస్వామితో కలిసి దిగినఫోటోను తన ఇన్‌స్ట్రాగ్రాం ద్వారా అభిమానులతో పంచుకుంది. ఈసందర్భంగా ఇంతియాజ్‌ అభిమానులకు తన అనుభవాలను చెప్పు కొచ్చింది. 2005లో పాకిస్తాన్‌ నిర్వహించిన ఆసియా కప్‌ టోర్నీ కోసం భారతజట్టు పాక్‌ విచ్చేసింది. ఆ టోర్నమెంట్‌కి నేను బాల్‌ టేకర్‌గా పనిచేశాను. అప్పుడు జులన్‌ గోస్వామిని చూశాను. అప్పటికే ఆమె ఫాస్ట్‌ బౌలర్‌గా మంచి పేరు సంపాదించుకుంది. ఆమెను చూసి క్రికెట్‌లో ఫాస్ట్‌ బౌలింగ్‌ని కెరీర్‌గా ఎంచుకున్నందుకు చాలా సంతోషపడ్డాను. సుమారు 12ఏళ్ల తర్వాత 2017 వన్డే ప్రపంచ కప్‌ ద్వారా నాకు స్పూర్తి నిచ్చిన గోస్వామిని కలవడం ఎంతో ఆనందంగా ఉందని ఇంతియాజ్‌ పేర్కొంది.